system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Theudebert I?
assistant
Theudebert I (franceză: Thibert sau Théodebert) (aprox.500-547 sau 548) a fost regele merovingian al orașelor Metz, Rheims, sau al Austrasiei—după cum a mai fost denumit regatul său—din 533 până în 548. Capitala sa se afla la Rheims în nord-estul Galiei.

A fost fiul lui Theuderic I, rege al Austrasiei. În 533, s-a căsătorit cu Deuteria, o galo-romană. Mai tărziu, a repudiat-o pe aceasta pentru a se căsători cu Wisigarda (fiica lui Wacho, rege al lombarzilor). Copiii săi au fost Theudebald și Berthoara. 

În anul 532, Theudebert a terminat, împreună cu Guntram (fiul unchiului său, regele Clotaire I din Soissons), recucerirea teritoriilor deținute de bunicul său, Clovis I, care fuseseră ocupate de către goți după moartea acestuia. După moartea lui Theuderic la sfârșitul anului 534, Theudebert a moștenit posesiunile tatălui său, în ciuda pretențiilor unchilor săi, regii Childebert I din Paris și Clotaire I. Childebert, care nu avea copii, s-a aliat apoi cu nepotul său, împărțind cu el teritoriile moștenite de la Chlodomer din Burgundia. La scurt timp după aceasta, l-a adoptat pe Theudebert.

Regii merovingieni s-au unit apoi împotriva ostrogoților. Aliat fiind cu gepizii și cu lombarzii (prin căsătoria cu Wisigarda), Theudebert a câștigat provinciile nordice, precum și Rhaetia. În 545, a ocupat și o mare parte a Veneției, dar Theudebert a evitat confruntarea cu Imperiul Bizantin.

Theudebert a murit în al 14-lea an al domniei sale (la sfârșitul lui 547 sau începutul lui 548) fiind succedat de fiul său Theudebald.

Vezi și 
 Franci
 Listă de regi franci 
 Dinastia Merovingiană

Franci
Oameni din Metz